# Jaime García-Altozano Garrido

Jaime García-Altozano Garrido (Madrid, 4 d'agost de 1993), conegut simplement com a Jaime Altozano, és un músic, productor musical i youtuber espanyol, conegut per la divulgació musical que fa utilitzant Internet.
Va estudiar piano en un conservatori, dos anys de doble grau de Matemàtiques i Física i producció musical a la Escuela Creativa de Madrid. Va començar el seu canal de YouTube al maig de 2017 a fi d'oferir docència musical accessible i gratuïta. Els seus vídeos sobre temes musicals com les anàlisis de bandes sonores o vídeos divulgatius sobre música clàssica usant cançons de Pokémon, DragonBall, The Beatles o La Oreja de Van Gogh es van popularitzar i, així, va aconseguir els 187 000 subscriptors a la fi del mateix any i va duplicar la xifra cinc mesos després.
L'octubre de 2017, Ramon Gener Sala va publicar Un gesto lo puede cambiar todo que copiava les anàlisis De Pokémon a Bach. Una història de VOCES (5 de juliol de 2017) i Los Miserables: la Mejor Fuga de BACH (20 de juliol de 2017) de Jaime Altozano. Posteriorment, Ramon Gener va culpar d'aquest plagi a un col·laborador seu, i a més, va afirmar desconèixer el treball d'Altozano.
El 29 de desembre de 2017 va comentar en directe l'òpera La Bohème de Giacomo Puccini retransmesa en streaming des del Teatre Real de Madrid amb l'objectiu que fos vista per més de cent mil persones.
Ha col·laborat amb altres mitjans com RTVE al programa La mejor canción jamás cantada on feia una anàlisi de cada dècada en que es componia la sèrie de programes amb el mateix format que al seu canal de Youtube. Va col·laborar de forma habitual i repetida amb diferents programes musicals de ràdio, com Música y Significado amb Luis Ángel de Benito i El Arpa de Noé amb Ricardo de Cala, ambdues de Ràdio Clàssica de RTVE, i en programes generalistes, com Hoy por Hoy de Cadena SER amb Toni Garrido.
L'any 2019 el seu canal va arribar al milió de subscriptors, i el 4 de març d'aquell any va publicar un vídeo especial celebrant-ho.

## Referències

* ↑ Escandón, Pelayo «Clásica y pasteles para celíacos». El País, 02-02-2018. Arxivat de l'original el 2018-08-05 [Consulta: 5 agost 2018].
* ↑ «Jaime Altozano:"La gente está muy acostumbrada a ver, pero no a escuchar"» (en castellà). , 02-03-2018 [Consulta: 4 agost 2018].
* ↑ «Jaime Altozano, el caso de un divulgador musical.» (en castellà). , 29-06-2017 [Consulta: 7 agost 2018].
* ↑ «Jaime Altozano: «Me es imposible nombrar todas las maneras en las que la música está cambiando»» (en castellà). , 03-02-2018 [Consulta: 5 agost 2018]. Arxivat 2018-08-06 a Wayback Machine. «Còpia arxivada». Arxivat de l'original el 2018-08-06. [Consulta: 7 agost 2018].
* ↑ «El 'youtuber' que te da la música mascada». El Periódico de Catalunya. 21 juliol 2018. [Consulta: 6 agost 2018].
* ↑ «Jaime Altozano «La música y los videojuegos»» (en castellà). , 06-04-2018 [Consulta: 4 agost 2018].
* ↑ «El 'youtuber' que está acercando la música clásica con canciones de Pokémon o Dragon Ball» (en castellà). , 09-08-2017 [Consulta: 4 agost 2018].
* ↑ «Jaime Altozano, el "youtuber" que usa Pokémon para explicar la música clásica». , 21-08-2017 [Consulta: 4 agost 2018].
* ↑ VikPamNox «Jaime Altozano: "Me cuesta que me gusten las cosas, pero me encanta analizarlas"» (en castellà). , 01-02-2018 [Consulta: 5 agost 2018]. Arxivat 2018-08-06 a Wayback Machine.
* ↑ Muela, Daniel «¿Por qué el himno español suena tan militar y no ha variado en 250 años? Este youtuber músico te lo explica» (en castellà). , 20-05-2018 [Consulta: 5 agost 2018].
* ↑ Jaime Altozano. «Mensaje a Ramón Gener y al programa Versió de RAC1 de Catalunya/Cataluña || Jaime Altozano», 17-10-2017. [Consulta: 18 octubre 2017].
* ↑ «Ramón Gener atribuye a "un nuevo colaborador" los contenidos plagiados a Jaime Altozano». Platea Magazine, 18-10-2017. [Consulta: 6 agost 2018].
* ↑ «El Teatro Real emite 'La Bohème' en directo a través de las redes sociales y en el AVE» (en castellà). diariolirico.blogspot.com, 29-12-2017. [Consulta: 3 abril 2020].
* ↑ «La música de los años 80 inaugura en La 1 'La mejor canción jamás cantada» (en castellà). RTVE, 07-02-2019. [Consulta: 3 abril 2020].
* 1 2 Jaime Altozano. «Medios y marcas» (en castellà). [Consulta: 3 abril 2020].
* ↑ Altozano, Jaime. «Everything About Me - 1 Million Subscribers Special Edition» (en castellà). Youtube, 04-03-2019. [Consulta: 3 abril 2020].

## Enllaços externs

* Canal de Youtube de Jaime Altozano
* Jaime García-Altozano Garrido - Lloc web oficial